مؤتمر كليرمونت طلع مرسوم بإن كل اللى يشترك فى الحرب المقدسه خطاياه و ذنوبه اللى عملها فى دنيته مغفوره، و وعد بإن الكنيسة حا تحافظ على ممتلكات المحاربين و هما بيحاربوا فى الشرق ولما يرجعوا حا تبقى الكنيسة تردها لهم. و طلع قرار بإن المشاركين فى الحرب لازم يحطوا علامة صليب على هدومهم من ورا. و هددوا الناس ان اللى مش حايروح، او حا يروح و يرجع من الحرب بدرى حا يطرد من الكنيسه وحا يتلعن. و حددوا يوم 15 أغسطس 1096 إنه يكون اول يوم تبدأ فيه الناس تسافر على قسطنطينيه عشان تتجمع هناك قبل ما تطلع على بيت المقدس.